'ทรัมป์' บอก 'กูเกิ้ล' ไม่ยอมแสดงผลการค้นหาในด้านดีๆ ของตน! - FINNOMENA
ทรัมป์ กล่าวหาโดยไม่มีหลักฐานว่า เว็บไซต์ค้นหาข้อมูลออนไลน์ กูเกิ้ล (Google) พยายามแสดงเนื้อหาที่เป็นลบเกี่ยวกับตน แต่ซ่อนผลการค้นหาที่ดีๆ เอาไว้ พร้อมบอกด้วยว่าจะจัดการเรื่องนี้ แต่ไม่ได้ระบุว่าจะจัดการอย่างไร
29 ส.ค. 2561

ทรัมป์ กล่าวหาโดยไม่มีหลักฐานว่า เว็บไซต์ค้นหาข้อมูลออนไลน์ กูเกิ้ล (Google) พยายามแสดงเนื้อหาที่เป็นลบเกี่ยวกับตน แต่ซ่อนผลการค้นหาที่ดีๆ เอาไว้ พร้อมบอกด้วยว่าจะจัดการเรื่องนี้ แต่ไม่ได้ระบุว่าจะจัดการอย่างไร
ทรัมป์ทวิตเตอร์ในวันอังคารว่า ผลการค้นหาคำว่า “Trump News” หรือ “ข่าวเกี่ยวกับทรัมป์” ทางกูเกิ้ล แสดงแต่ข่าวจากสื่อกระแสหลัก เช่น CNN ซึ่งทรัมป์มักเรียกว่าเป็น “ข่าวปลอม” หรือ “Fake News” แต่แทบไม่มีข่าวจากสำนักข่าวแนวคิดอนุรักษ์นิยมที่มักเขียนข่าวชมเชยตนเอง
ด้านทางกูเกิ้ลออกมาปฏิเสธข้อกล่าวหาของทรัมป์ โดยระบุว่า “ผลการค้นหาของกูเกิ้ลมิได้ถูกใช้เพื่อจุดประสงค์ทางการเมือง และเราไม่เคยมีอคติต่อแนวคิดทางการเมืองใดๆ ก็ตาม”
ปธน.ทรัมป์ ระบุในวันนี้ว่า ทั้ง กูเกิ้ล ทวิตเตอร์ และเฟสบุ๊ก ต่างกำลังสร้างแนวโน้มผิดๆ ซึ่งไม่ยุติธรรมสำหรับประชาชนจำนวนมาก
ขณะเดียวกัน ที่ปรึกษาด้านเศรษฐกิจของทรัมป์ นายแลร์รี คุดโลว์ กล่าวต่อผู้สื่อข่าวที่ทำเนียบขาวว่า กำลังตรวจสอบกูเกิ้ลว่าทำผิดดังที่ผู้นำสหรัฐฯ กล่าวอ้างหรือไม่
ที่มา : https://www.voathai.com/a/trump-takes-on-google-in-complaints-about-social-media/4548108.html
FINOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: